โรมา พร้อมยื่น 20 ลป. คว้าตัว เชโก เสริมคม
ทีมหมาป่าแห่งกรุงโรม เตรียมประเคนงบกว่า 20 ล้านปอนด์ เพื่อเป็นค่าฉีกสัญญา เอดิน เชโก หัวหอกร่างโย่งของทีมเรือใบสีฟ้า มาล่าตาข่ายในอิตาลีฤดูกาลหน้า แต่ทั้งนี้ต้องลุ้นสู้กับอีกสองทีมดังในพรีเมียร์ลีก ที่ต้องการได้ตัวกองหน้าชาวบอสเนียฯ ไปร่วมทีมด้วยเช่นกัน,สำนักข่าวต่างประเทศรายงาน วันที่ 14 มิ.ย. 58 ว่า สโมสรอาแอส โรมา ทีมรองแชมป์ศึกฟุตบอลกัลโช เซเรีย อา ของอิตาลี ฤดูกาลล่าสุด ตกเป็นข่าวพร้อมยื่นข้อเสนอจำนวน 20 ล้านปอนด์ เพื่อคว้าตัว เอดิน เชโก กองหน้าสำรองของ แมนเชสเตอร์ ซิตี้ มาร่วมทีมในฤดูกาลหน้า,หัวหอก วัย 29 ปี ไม่ได้รับโอกาสมีส่วนร่วมกับทีมเท่าที่ควรในฤดูกาลที่ผ่านมา ภายใต้การคุมทีมของ มานูเอล เปเยกรินี กุนซือชาวชิลี และมีข่าวว่าเจ้าตัวพร้อมบอกลาถิ่น เอติฮัด สเตเดียม เพื่อโอกาสในการลงเล่นอย่างสม่ำเสมอ,ล่าสุดสำนักข่าว เดลีเมล์ รายการว่า ทีมหมาป่าแห่งกรุงโรม พร้อมยื่นข้อเสนอกว่า 20 ล้านปอนด์ ในการขอซื้อตัวกองหน้าทีมชาติบอสเนีย มาล่าตาข่ายในศึกกัลโช เซเรีย อา รวมทั้งเสริมศักยภาพลุยศึกฟุตบอลถ้วยยุโรปอย่าง ยูฟ่า แชมเปียนส์ลีก ด้วยเช่นกัน,ทั้งนี้ นอกจากทีมยักษ์ใหญ่แห่งกรุงโรมแล้ว ยังมี อาร์เซนอล และ เชลซี ที่ต้องการตัว เอดิน เชโก ไปร่วมทีมด้วยเช่นกัน
ทีมหมาป่าแห่งกรุงโรม เตรียมประเคนงบจำนวนกว่า 20 ล้านปอนด์ เพื่อเป็นค่าฉีกสัญญา เอดิน เชโก หัวหอกร่างโย่งของทีมเรือใบสีฟ้า มาล่าตาข่ายในอิตาลีฤดูกาลหน้า แต่ทั้งนี้ต้องลุ้นสู้กับอีกสองทีมดังในพรีเมียร์ลีก
เอดิน เชโก,แมนเชสเตอร์ ซิตี้,ทีมชาติบอสเนีย,เรือใบสีฟ้า,อาแอส โรมา,พรีเมียร์ลีก,กัลโชเซเรีย อา,อาร์เซนอล,เชลซี,ข่าว,ข่าวกีฬา,ไทยรัฐออนไลน์